Carnuntum, die hoofstad van die Romeinse provinsie (Opper-) Pannonië, was sowat 40 kilometer oos van Wene aan die suidoewer van die Donau geleë. Die stad het by die plek ontstaan waar die Barnsteenroete in die antieke tydperk die Donau gekruis het en maak tans deel uit van die Neder-Oostenrykse munisipaliteite Petronell-Carnuntum en Bad Deutsch-Altenburg.
Argeologiese Park Carnuntum[wysig | wysig bron]
Carnuntum is die enigste argeologiese opgrawingsterrein waar die belangrikste tipes geboue van 'n Romeinse stadsbuurt in die 4de eeu n.C. binne 'n historiese konteks gerekonstrueer is - 'n burgerhuis (Villa des Lucius), 'n elegante stedelike villa (villa urbana) en 'n publieke badhuis. Alle geboue is in 'n bruikbare en bewoonbare toestand, met Romeinse vloerverwarming in die badhuis en volle meubilering asook bruikbare Romeinse stowe in die kombuise.
Ontsluit van "https://af.wikipedia.org/w/index.php?title=Carnuntum&oldid=1555661"
Die bladsy is laas op 31 Mei 2017 om 00:21 bygewerk.